《与黎幼元卢元明二年丈诗社凤凰台晚眺二首 其二》
明代·陈国是

高台凌汉表，属目出朝阳。地控黄旗壮，云垂碧甲长。

据梧吟调古，绣佛两花香。坐待庭前月，清思不可量。

作者简介：陈国是，字伯衡，一字谦光。东莞人。刘鸿渐徒。明神宗万历二十八年（一六〇〇）举人。授陵水教谕，寻迁江西建昌府推官。廉明执法，不惮权贵。量移浙江宁波府通判，不就。归构精舍，深究濂洛关闽之旨。清温汝能《粤东诗海》卷四二有传。